open-index/open-wikipedia-markdown huggingface dataset:
August Palm

**August Palm**, «Mäster Palm», (født 5. februar 1849 i Fårabäck i Södra Sallerups socken i Skåne, død 14. mars 1922 i Stockholm) var en svensk, skredder, sosialist og sosialdemokratisk pionér og agitator. Det svenske sosialdemokratiet begynte med August Palm og han var dets forgrunnsfigur de første årene i Sverige. 

## Liv og virke
### Bakgrunn
August Palms far, Nicolaus Palm, var folkeskolelærer men hadde tidligere vært skredder. Moren het Anna Andersson. Vid ti års alder ble August Palm farløs. Moren ble med hans yngste søsken satt på fattighuset, mens han selv havnet i fosterhjem hos en skredder i Östra Kattarp. For å lære seg et yrke ble han satt som lærling til skredder i Malmö.  Atten år gammel var det tid for gesellvandringen.

### Sosialistisk engasjement
August Palm hadde fått sine ideer etter å ha vært i Danmark og Tyskland der han blant annet hadde truffet August Bebel.

Ved tilbakekomsten til Sverige ville Palm etablere en svensk sosialdemokratisk bevegelse. Han reiste rundt og agiterte og talte og 6. november 1881 holdt han sin første offentlige tale på et hotell i Malmö. Emnet var «Hvad vilja socialdemokraterna?». Den 26. november samme år holdt han et møte med 800 deltagare i Malmö og den 18. desember samme år begynte han en reise rundt om i Sverige. Han hadde ikke noe arbeid og var avhengig av den mat og husly tilhørerne kunne gi han.

I 1885 etablerte han avisa Social-Demokraten men ble alt året etter tvunget til å overlate redaktørkrakken til Hjalmar Branting. 

Han fikk mange fiender ettersom han foruten å snakke om de sosiale urettferdigheten også kritiserte krig og kongehuset.

I 1889 ble han satt i fengsel for å ha spredt antimilitaristisk propaganda, og satt inne i tre måneder og 15 dager. På denne tiden var det straffbart i Sverige å kritisere kongen, Gud og militæret. 

Han forsøkte å samle sosialdemokratene i Sverige ikke bare lokalt, men også i hele landet og fra sin celle på Långholmen kunne han drive bevegelsen. 23. april 1889 var han med på å etablere Sveriges socialdemokratiska arbetareparti på Tunnelgatan 12 i Stockholm.

## Bibliografi
* *Ögonblicksbilder från en tripp till Amerika* (1901)
* *Ur en agitators lif* (1904)

## Referanser


## Eksterne lenker
* Øyeblikksbilder fra en tur til USA
Ø

**Ø** er den tjueåttende bokstaven, og en unik bokstav til det dansk-norske alfabetet. En Ø kan også være ei Øy, men kan ha flere betydninger:

* Ø (bokstav) i det dansk-norske alfabetet
* Ø (bok), en bok av Knut Nærum
* Nøgne Ø, et norsk øl-bryggeri eiet av Hansa Borg-konsernet
* Øy (riksmål)

## Øyer
* Ammassalik Ø, ei øy i Ammassalik på østkysten av Grønland
* Ella Ø, ei øy i Kong Oscar Fjord på Nordøst-Grønland
* Hans Ø (grønlandsk: Tartupaluk, engelsk: Hans Island), ei ubebodd øy på nordvestsiden av Grønland og den kanadiske Ellesmereøya
* Ymer Ø, ei ubebodd øy i Kejser Franz Joseph Fjord på Nordøst-Grønland
* Qeqertarsuaq (Herbert Ø), ei øy i Qaanaaq, nordvest på Grønland.

## Se også
* Diameter, &#8960;
* Null, noen ganger vist med et tegn som ligner på *Ø*
* Den tomme mengden, \varnothing
Waiuku (elv)

**Waiuku River** er en elv som ligger sørvest for byen Auckland i New Zealand. Trass i navnet, er «elven» egentlig estuararm i den naturlige havna Manukau Harbour. Den går ut fra havna i sørvest, med innmunningen nær byen Waiuku.
TV4 Norge

**TV4 Norge** var en norsk TV-kanal, startet og eid av svenske TV4. Kanalen ble startet i 1990, men ble nedlagt allerede i 1992, fordi kanalen ikke var lønnsom. Kanalen viste blant annet film hver dag klokken 20.00 og 22.00.

Harald Møller var kanalens redaktør fra 1991 til 1992.

Kanalen gikk konkurs høsten 1992 etter å ha opparbeidet en gjeld på 10 millioner. De hadde 20 ansatte.

## Referanser


## Eksterne lenker
* Ident fra 1992 - YouTube.com
Axel Danielsson

**Axel Ferdinand Danielsson** (født 15. desember 1863 i Stavnäs, Värmland, død 30. desember 1899 i Elsterberg, Sächsische Schweiz, Tyskland) var en svensk sosialdemokratisk politiker, politisk teoretiker og journalist. 

Axel Danielsson var sønn av sagbruksformann Didrik Danielsson og Johanna Jansdotter. Hjemmet var fattig og den eneste muligheten for at han skulle kunne ta eksamen var at naboene bisto han økonomisk. Han tok eksamen i Falun i 1881 og ble samme år innskrevet ved Uppsala universitet. På grunn av pengemangel måtte han imidlertid avbryte studiene før han rakk en akademisk grad. Han forsøkte å forsørge seg som forfatter i Stockholm uten spesiell suksess, selv om han fikk publisert noen noveller i Dagens Nyheter. Han studerte Marx på egen hånd og kom i kontakt med Herbert Spencer og Henry Thomas Buckle. Han ble venn med August Palm og høsten 1885 ble han ansatt i den nystartede avisa Social-Demokraten. Der fikk han mye oppmerksomhet og ros. Da Hjalmar Branting ble redaktør i 1887 forlot Danielsson livet i Stockholm til fordel for Malmö der han fikk fagforeningens tillit. Branting og Danielsson kom av ideologiske grunner i konflikt flere ganger.

Danielsson etablerte avisa Arbetet 6. august 1887 i Malmö, med støtte fra byens fagforening. I 1888 ble han dømt til 18 måneders fengsel for artikler i avisa. Mens han satt i fengsel fortsatte han å skrive for avisa og ble nærmest en legende. Der skrev han blant annet det skjønnlitterære verket *Genom gallret. Skizzer på vers och prosa*.

Danielsson fikk stor innflytelse over sosialdemokratiets ideologiske utvikling. I 1897 skrev han det sosialdemokratiske partiets første partiprogram, basert på Frankfurtprogrammet.

## Referanser
J.P. Chenet

**J. P. Chenet** er en vinprodusent fra Landiras i Frankrike. Firmaet produserer cabernet, merlot, chardonnay, cabernet syrah, merlot-cabernet og forskjellige musserende viner. De er også kjent for sine spesielt kurvede flasker, som ble designet i 1991. De enklere vinene fås i halvformatflasker og i 0,25 liter på utførsel eller som kuvertvin på ferjene.

J. P. Chenet produseres av Grand Chais de France.

## Referanser
Katsuura

**Katsuura**(勝浦郡) er et distrikt i Tokushima, Japan.

I 2003 hadde distriktet et estimert folketall på 8 545 mennesker og en folketetthet på 47,61 personer per kvadratkilometer. Det totale arealet er 179,48 km².

## Byer og landsbyer
*Kamikatsu
*Katsuura
Christelijk-Historische Unie

**Christelijk-Historische Unie** (CHU)  (på norsk Kristelig-Historisk Union) var et nederlandsk protestantisk kristeligdemokratisk parti. CHU ble stiftet i 1908 som resultat av en splittelse i Anti-Revolutionaire Partij (ARP). CHU var mindre ortodokst i religiøse spørsmål enn ARP, men var, i likhet med sistnevnte, en del av den protestantiske pillaren. 

CHU opphørte å eksistere som parti i 1980, da partiet slo seg sammen med ARP og det katolske Katholieke Volkspartij (KVP). Det nye partiet fikk navnet Christen-Democratisch Appèl. Bakgrunnen for at de tre partiene slo seg sammen var sviktende velgeroppslutning, samt et ønske om mer effektivt å motvirke sekulariseringstendensene i samfunnet.

## Litteratur
* Heidar, Knut og Berntzen, Einar: Vesteuropeisk politikk, partier, regjeringsmakt, styreform, 3. utgave Oslo: Universitetsforlaget, 1998. 

## Referanser


## Eksterne lenker
*
Brunnsviks folkhögskola

**Brunnsviks folkhögskola** er Sveriges eldste folkehøgskole og ligger ved sjøen Väsman, sju kilometer nord for Ludvika i det sørlige Dalarna. Skolen ble etablert i 1906 av Karl-Erik Forsslund, Gustaf Ancarcrona og Uno Stadius og ble etter kort tid forbundet med den svenske arbeiderbevegelsen. De første bygningene ble tegnet av Ancarcrona og Forsslund, men den mest betydningsfulle arkitekten ble senere Hakon Ahlberg, broren til Alf Ahlberg. Eiere av skolen i dag er ABF og LO.

Skolen ble etablert for å gi allmennutdannelse til områdets ungdom. Verken kommunen eller staten ville bidra økonomisk til skolen som raskt fikk støtte fra arbeiderbevegelsens organisasjoner. I arbeiderbevegelsen anså en det som viktig å kunne lese, regne og skrive, kunnskap som en i dag tar for gitt, men som ikke var tilgjengelig for alle da skolen ble etablert.

Under Karl-Erik Forsslunds ledelse ble skolen kjent og viktig for arbeiderbevegelsen og er det fortsatt i dag. Målet er å gjøre elevene «dugliga medborgare och goda människor». Det betyr at en ikke bare er ute etter intellektuelle ferdigheter, men også fysiske. På kveldstid samles elever og lærere for å lese dikt, fortelle historier, eller bare leke eller spille et spill. Den sosiale dimensjonen anses som viktig og en del av de kortere kursprogrammene har felles kveldsprogram. Skolens pedagogikk er preget av de tankene Ellen Key stod for, særlig den første tiden.

Brunnsvik har Sveriges største folkehøgskolebibliotek og i årenes løp har mange betydningsfulle personer innen kultur og politikk vært elever ved skolen. Blant forfatterne er Dan Andersson, Harry Blomberg, Ragnar Jändel, Helmer Grundström, Stig Sjödin, Marit Paulsen, Teddy Gummerus, Birger Vikström og Karl Östman. Fra og med 1991 deler skolan ut et Brunnsviksstipend til den forfatter som har fått Fackföreningsrörelsens Ivar Lo-pris.

Biblioteket, *Brunnsviks Bokstuga*, har utviklet en utstillingsvirksomhet som resulterer i flere årlige utstillinger på skolen, blant annet Sara Fabricius (Cora Sandel), Birgit Ståhl-Nyberg, Karl Lärka, forfatterportrett av Ulla Montan, Kristina Anshelm, Staffan Lindh, Robert Nyberg, sørafrikansk kunst, Svensk Bokkonst samt flere vandreutstillinger fra Riksutställningar.  

Torsten Fogelqvist var rektor fra 1912 til 1918. Alf Ahlberg var rektor 1932 til 1959. 1912 ble ABF etablert på skolen etter initiativ fra skolens lærer Rickard Sandler. 1929 ble det etablert en LO-skole på Brunnsvik; Sveriges første og trolig verdens eldste. I 1995 opphørte LO-skolene og de faglige utdanningene, som nå drives som en del av den ordinære virksomheten til folkehøgskolen. Første rektor på LO-skolen var Sigfrid Hansson, bror til Per Albin Hansson.

I 2025 ble Brunnsviks folkhögskola tatt opp i Sveriges kulturkanon i kategorien «Offentlighet».

## Referanser

 


## Eksterne lenker
* 
*
Arbetarnas bildningsförbund

**Arbetarnas bildningsförbund** (**ABF**) er den svenske arbeiderbevegelsens eldste og største studieforbund med tilsammen 57 medlemsorganisasjoner.

ABF ble etablert i 1912 på Brunnsviks folkhögskola av representanter for Järnvägsmannaförbundet, KF, LO, SAP, SSU, Stockholms Arbetarbiblioteksförbund og Typografförbundet. Initiativet kom fra Richard Sandler.

Blant medlemsorganisasjonene finnes foruten det sosialdemokratiske partiet og Vänsterpartiet deras sideorganisasjoner som Hyresgästföreningen, HSBs riksorganisation og PRO (Pensionärernas Riksorganisation).

Den dominerende virksomheten er studiecirkeln. Der drives med en omfattende seminarvirksomhet, og ABF har publisert tidsskriftet *[[Fönstret]]* siden 1954.

## Referanser


## Eksterne lenker
* 
*
ABF

**ABF** er en trebokstavers forkortelse benyttet for blant annet:

* Arbetarnas bildningsförbund, den svenske arbeiderbevegelsens eldste og største studieforbund.
* Australian Border Force, en australsk føderal etat som ble opprettet 1. juli 2015 gjennom en sammenslåing av Australian Customs and Border Protection Service og de operative delene av Department of Immigration and Border Protection.
Ungsocialisterna

**Ungsocialisterna** var navnet på den anarkistiske og sosialistiske organisasjonen som sto for bruddet i 1908 mellom anarkistene og det svenske sosialdemokratiske partiet. Det var blant disse ungsosialistene en fant utgiverne av avisa Brand. Ungsosialistene stod blant annet bak etableringen av SAC og Ungsocialistiska Partiet.

## Historie
Sveriges socialdemokratiska arbetareparti (SAP) ble etablert i 1889. I 1897 ble ungdomsorganisasjonen etablert, med navnet *Ungsocialisterna*. På den første kongressen i 1899 deltok 15 tillitsvalgte fra åtte klubber fra Stockholm, Göteborg, Eskilstuna, Västerås, Malmö og Gävle. På kongressen sier Hinke Bergegren de klassiske ordenen *«småmord är ett lämligt sätt att sätt skräck i borgarna»*. Han hadde ingen stor støtte for sine meninger.

I kontrast til moderpartiet beveget Ungsocialisterna seg raskt i en revolusjonær retning. Det eksisterte fremdeles ingen felles forståelse internt blant sosialdemokratene om en skulle satse på en reformistisk eller revolusjonær linje. Partiledelsen begynte imidlertid tidlig å isolere ungdomsorganisasjonen etter at ett nytt forbund ble etablert i 1903, Socialdemokratiska Ungdomsförbundet. I 1905 så den nye organisasjonen seg som partiets ungdomsorganisasjon og dermed ble Ungsocialisterna helt isolert. To av organisasjonens ledende medlemmer, Carl Schröder og Hinke Bergegren ble ekskludert fra det sosialdemokratiske partiet i 1908 og dermed var bruddet et faktum. Ungsocialisterna følger sine to ekskluderte medlemmer og etablerer det nye partiet Ungsocialistiska Partiet.

Ungsocialisterna bidro til å spre de sosialdemokratiske ideene blant annet gjennom etableringen av to aviser, Brand og Lysekils-Kuriren.

Den allmenne oppfatningen er at Ungsocialisterna etablerte SAC, men selv om påstanden ikke er direkte feil er den ikke helt korrekt heller. I Brand ble de ulike sosialistiske ideologiene presentert, som syndikalisme, anarkisme, marxisme o tilsvarende. Det er vanskelig å avgjøre om organisasjonen var tilhenger av en av ideologiene, selv om den anarkistiske tanken kanskje var den sterkeste.

Mange i Ungsocialisterna var i tvil om en skulle etablere SAC. En ville ikke bidra til en splittelse i den svenske arbeiderbevegelsen og mange av ungdommene var aktive innenfor LO.

Etter at storstreiken i 1909 mislyktes fikk en kraft nok til å etablere en ny fagbevegelse. Avdelingen i Skåne drev fram spørsmålet og i 1910 ble Sveriges Arbetares Centralorganisation (SAC) etablert.

## Kjente medlemmer
*Hinke Bergegren
*Anton Nilson
*Leon Larsson
*Axel Holmström

## Se også
* Amalthea-affæren
Flomskogsmark

**Flomskogsmark** er skog som vokser langs elver og innsjøer, og som blir påvirket av oversvømmelser og høy grunnvannsstand.

## Eksterne lenker
* Naturtypedatabasen – Flomskogsmark
Hinke Bergegren

**Henrik Bernhard «Hinke» Bergegren** (født 22. april 1861 i Stockholm, død 10. mai 1936 samme sted) var en svensk sosialistisk skribent, redaktør og agitator. 

Hinke, som han ble kalt, arbeidet som journalist og redaktør og var blant annet redaksjonssekretær i avisa Social-Demokraten. Han var også redaktør for ungsosialistenes tidsskrift *[[Brand (avis)|Brand]]*, gav ut Proletären og skrev flere romaner, noveller og skuespill. Bergegren var en av de ledende revolusjonære sosialdemokratene og kjempet både for allmenn og lik stemmerett, pasifisme og retten til prevensjon. Med tilhørighet til det sosialdemokratiske partiets radikaliserte del, kom han til å stå for et anarkistisk sosialistisk standpunkt, og var blant de mange som i 1908, etter en lengre tids konflikt med Hjalmar Branting, ble ekskludert fra det sosialdemokratiske partiet. 

Ungsosialistene som fulgte Hinke Berggren ut av partiet ble ofte kalt for «unghinkar». Han er kanskje best kjent i ettertid for sitt arbeid for å spre informasjon om prevensjon. I 1910 gjennomførte han kampanjen «*[[Kärlek utan barn]]*» der han brukte uttrykket «*Det är bättre med kärlek utan barn än barn utan kärlek*». For dette arbeidet ble han dømt til en kortere fengselsstraff. Loven mot agitasjon for prevensjon som ble vedtatt i 1910 ble hetende «Lex Hinke» etter Bergegren.

I 1921 brøt han med ungsosialistene etter mange år som passivt medlem, og var med på å etablere det Komintern-tilknyttede Sveriges kommunistiska parti (nåværende Vänsterpartiet).

## Referanser
Ola Sundt Ravnestad

**Ola Sundt Ravnestad** (født 1961) er en norsk forretningsmann og gründer. Han var en av initiativtakerne til etableringen av Terra-Gruppen AS i 1997 og var konsernsjef frem til 28. november 2007, da han trakk seg etter Terra-skandalen.

Sundt Ravnestad er utdannet marinteknisk ingeniør og er siviløkonom fra BI. Han har senere arbeidet som megler og administrativ leder innen verdipapirvirksomhet.

## Referanser
Katholieke Volkspartij

**Katholieke Volkspartij** var et nederlandsk katolsk 
kristeligdemokratisk parti. Partiet ble grunnlagt den 22. desember 1945, men kan føre sine aner tilbake til den første katolske partidannelsen i 1904. Partiet fikk tidligere de fleste stemmene blant det katolske mindretallet. KVP fikk stemmer i de fleste sosiale lag og ble støttet av de katolske interesseorganisasjonene innen den katolske pillaren. 

I 1980 gikk partiet sammen med de to protestantiske partiene Anti-Revolutionaire Partij (ARP) og Christelijk-Historische Unie (CHU) og dannet Christen-Democratisch Appèl. Bakgrunnen for at de tre partiene slo seg sammen var sviktende velgeroppslutning, samt et ønske om mer effektivt å motvirke sekulariseringstendensene i samfunnet.

Gjennom hele sin eksistens satt partiet i regjering. 

## Litteratur
* Heidar, Knut og Einar Berntzen: Vesteuropeisk politikk, partier, regjeringsmakt, styreform, 3. utgave Oslo: Universitetsforlaget, 1998. 

## Referanser


## Eksterne lenker
*
Pengeetterspørsel

**Pengeetterspørsel** er et uttrykk som i finansteori brukes til å forklare pengenes kjøpekraft (priser/inflasjon) som følge av tilbud og etterspørsel. 

Etterspørselen etter penger antas å avhenge av to forhold, inntekt og rente (også kalt "prisen på penger", siden penger kun kommer i eksistens ved utlån). Økt inntekt gir høyere etterspørsel, mens høyere rente gir lavere etterspørsel.

Tilbudet av penger (pengemengden) bestemmes av sentralbanken. Når sentralbanken kjøper obligasjoner (gjeldsbrev) utsteder den penger (økt pengemengde). Når sentralbanken selger obligasjoner kommer penger tilbake til sentralbanken og tas ut av sirkulasjon (redusert pengemengde). I tillegg har sentralbanken stor innflytelse over prisen på penger via styringsrenten. 

Økt pengemengde i forhold til tilgjengelige varer og tjenester kalles inflasjon. Redusert pengemengde i forhold til tilgjengelige varer og tjenester kalles deflasjon.

Målet er at pengetilbudet skal være i balanse med pengeetterspørselen.
Meriden (West Midlands)

**Meriden** er en landsby og sogn i Solihull borough i West Midlands i England. Det ligger mellom Solihull og Coventry, rundt 10 kilometer unna Birmingham internasjonale lufthavn. Den omkringliggende landsbygda, kjent som Meriden Gap, danner et smalt grønt belte mellom de to byene.

## Referanser
Storstrejken 1909

**Storstrejken** (eller **Storstrejken 1909**) var en arbeidskonflikt i Sverige som pågikk mellom 4. august og 4. september 1909. Dette var den første store konflikten mellom den svenske arbeidsgiverforeningen SAF og LO.

Lavkonjungturen ble hard for mange mindre bedrifter og SAF ønsket lønnsnedgang. For å presse gjennom kravet ble det gjennomført lockout for 80 000 ansatte innenfor tekstil, sagbruk, og papirindustrien. LO svarte med streik på alle områder, som omfattet 300 000 ansatte over hele landet. Arbeidsgiverne antas å ha tapt 25 millioner svenske kroner på streiken.

Streikekassene var på dette tidspunktet små og fagforbundet var etter en måned tvunget til å avbryte streiken. Dette igjen førte til masseflukt blant medlemmene, halvparten forsvant i løpet av kort tid. Noen fant veien til det nyetablerte SAC.

Arbeidsgiverne benyttet anledningen til å si opp 20 000 ansatte, noe som bidro til ytterligere medlemssvikt for LO, fordi en måtte melde seg ut av LO for å få ny jobb. Et annet resultat av konflikten var en økt utvandring fra Sverige til USA.

## Referanser
Svenska Arbetsgivareföreningen

**Svenska Arbetsgivareföreningen** (SAF) var en svensk arbeidsgiverorganisasjon som ble etablert i 1902. I 2001 gikk SAF sammen med Sveriges Industriförbund og etablerte den nye organisasjonen Svenskt Näringsliv.
Sundene

**Sundene** er et sted ved Vrengensundet på nordre del av Tjøme i Færder kommune i Vestfold. Bebyggelsen ligger dels knyttet til sjøen, dels til Østveien og Vestveien. Vrengenbrua forbinder Sundene på Tjøme med Kjøpmannskjær på Nøtterøy. Før 1932 var det fergeforbindelse til Nøtterøy fra Fergeodden på Sundene. På Fergeodden finnes Tjømes eneste dypvannskai. Stedet har vært benyttet som anløpssted, blant annet for båtrute mellom Arendal og Oslo midt på 1990-tallet.

En del av tettbebyggelsen langs Vrengensundet var oppført av tilflyttede svensker i siste halvdel av 1800-tallet. Sundenestranda ble derfor lenge kalt «Lille Sverige».

På Sundene er det i dag to marinaer som betjener sommergjestenes fritidsbåter.

I første halvdel av 1900-tallet var det på stedet to dagligvarebutikker, bakeri og melkeutsalg. «Brokafeen» var lenge et mye brukt møtested på Sundene.

Tross tett bebyggelse er ikke Sundene regnet som et formelt tettsted av Statistisk sentralbyrå. 

Stedsnavnet Sundene stammer fra navn på matrikkelgårdene Nordre og Søndre Sundene. Nordre Sundene er delt i to bruk, som ligger på hver sin side av en vik i Vrengensundet. Våningshuset på østsiden, Strandgården, er bygd på 1700-tallet, og midt på 1800-tallet ble Tjømes første landhandel etablert her. Huset er fredet etter lov om kulturminner, og eies av Norges Bank, og brukes som feriested for bankens personale. Våningshuset på vestsiden er i sveitserstil, bygd midt på 1800-tallet; også her ble det lenge drevet landhandel. 

Tjømlinger uttaler vanligvis stedsnavnet som *sunnane*. 


File:Sjøkart over havområdet mellom Nøtterøy og Tjøme fra 1707.png|Sjøkartet «Carte af GrinholmSvnd» viser Vrengen, sundet mellom Nøtterøy og Tjøme, omkring 1707. På Tjømesida er navn som «Sunden Odden», «Norder Sunden» og «Wind Aasen».
File:Kjøpmannskjær (14599261561).jpg|Gammelt flyfoto av fylkesvei 308 fra Kjøpmannskjær på Nøtterøy langs Vrengensundet over Vrengenbrua (utenfor bildet til venstre) til Sundene nord på Tjøme foran i bildet.
File:Vrengen_(14580346106).jpg|Vrengen med Grindholmene i sundet og Sundene fremst i bildet. Bak sees Nøtterøy med Kjøpmannskjær oppe til venstre.

## Eksterne lenker
*
Shogun’s Ninja

***Shogun's Ninja*** (originaltittel: *Ninja bugeicho momochi sandayu*) er en japansk actiondrama- og eventyrfilm fra 1980 regissert av Norifumi Suzuki. Hovedrollen spilles av Sonny Chiba.

## Handling
Under indre konflikter i 1500-tallets Japan blir en lokal høvding og hele hans familie drept av en maktsyk krigsherre som jakter på to dolker som skal fortelle hvor en gullskatt befinner seg. Bare en av sønnene overlever (Shiranui), og han flykter til Kina hvor han lærer seg å kjempe. 20 år senere søker han hevn gjennom å organisere et opprør mot styresmaktene.

## Om filmen
Filmen gikk ikke på kino i Norge, men ble utgitt på video i 1982 av CCV Video.

## I rollene
(utvalg)
*Sonny Chiba –  Shiranui 
*Hiroyuki Sanada –  Takamaru 
*Etsuko Shihomi –  Airen 
*Yuki Ninagawa –  Otsuu 
*Tetsuro Tamba –  Tozawa 
*Isao Natsuyagi –  Hanzo Hattori 
*Asao Koike –  Hideyoshi Toyotomi

## Referanser


## Eksterne lenker
*
Jarl av Hereford

**Jarl av Hereford** er en engelsk adelstittel som har blitt opprettet flere ganger. Se også hertug av Hereford og vicomte av Hereford.

## Jarl av Herefordshire, før 1066
*Svein Godwinson, også nevnt som «Sweyn» og «Swegen» (ca1043-1051)
*Ralph den forsakte, jarl av Hereford (1052–1057)
*Harald Godwinson, jarl av Hereford senere kong Harald av England (1058–1066)

## Jarl av Hereford, første opprettelse (1067)
*William FitzOsbern, 1. jarl av Hereford (1030–1071)
*Roger de Breteuil, 2. jarl av Hereford (1053-etter 1074), (adelstittel inndratt 1074)

## Jarl av Hereford, andre opprettelse (1141)
*Miles de Gloucester, 1. jarl av Hereford (1100–1143)
*Roger FitzMiles, 2. jarl av Hereford (død1155)

## Jarl av Hereford, tredje opprettelse (1199)
*Henry de Bohun, 1. jarl av Hereford (1176–1220)
*Humphrey de Bohun, 2. jarl av Hereford (1208–1275)
*Humphrey de Bohun, 3. jarl av Hereford (1251–1298)
*Humphrey de Bohun, 4. jarl av Hereford (1276–1322)
*John de Bohun, 5. jarl av Hereford (1307–1336)
*Humphrey de Bohun, 6. jarl av Hereford (1311–1361)
*Humphrey de Bohun, 7. jarl av Hereford (1341–1373) (utdød)
Aerobe organismer

**Aerobe organismer** er organismer som må ha oksygen for å leve og formere seg. De bryter ned karbohydrater og andre stoffer til vann og karbondioksid ved hjelp av oksygenkrevende enzymer. Muggsopp er i de fleste tilfeller aerobe organismer.

Tidligere trodde man at alt som levde trengte oksygen for å overleve og formere seg. Louis Pasteur var kjemiker og bakteriolog fra Frankrike som forsket på organismer, og han påviste at noen organismer ikke trenger luft for å leve, noen organismer blir forgiftet og dør av oksygen. 

## Kilder
*  aerob i Den Store Danske Encyklopædi
*  aerobe i Encyclopædia Britannica
Pareto-optimalitet

**Paretooptimalitet**, eller **paretoeffisiens** (noen ganger kalt **pareto-effektivitet**), er en sosialøkonomisk teori av Vilfredo Pareto.

Pareto-optimalitet er det mest brukte effektivitetsbegrepet i økonomisk teori. Pareto-optimalitet utelukker de realiserbare allokeringer av ressurser som inneholder et visst element av sløsing. I den forstand sier teorien at vi har oppnådd Pareto-optimalitet når man har kommet til et punkt der ressursene er allokert slik at ingen kan få det bedre uten at noen får det dårligere. Hvis altså noen kan få det bedre «kostnadsfritt», det vil si uten at det går ut over noen, kan en allokering ikke være Pareto-optimal. Allokeringer som ikke er Pareto-optimale, utnytter ikke ressursene fullt ut; vi har et element av sløsing som krever en god begrunnelse for at man ikke skal ønske å få sløsingen eliminert. Paretooptimalitet forutsetter at nyttenivået er gitt på forhånd, og at en positiv/negativ endring av faktor x skal samsvare med nyttereduksjon/nytteøkning av faktor y.

## Referanser


## Eksterne lenker
*
Scum (album)

***Scum*** er debutalbumet til det britiske grindcore-bandet Napalm Death.

Side A av *Scum* ble innspilt for £50,00 ved Rich Bitch studio i Birmingham i august 1986. Den var opprinnelig ment å utgjøre en del av en delt utgivelse med det engelske hardcore thrash bandet Atavistic på Manic Ears records fra Bristol. Etter en omfattende endring i besetningen i Napalm Death ble den andre halvparten av *Scum* innspilt ved Rich Bitch studio i mai 1987. Albumet ble utgitt som et vanlig album gjennom Earache Records i juli 1987.  

Sangen «You Suffer» ble oppført i Guinness rekordbok som verdens korteste sang. Sporet er nøyaktig 1,316 sekunder langt.

Trommeslageren Mick Harris var den eneste musikeren som spilte på begge sidene av albumet.

Den første utgivelsen av albumet på CD (i 1988) kom som en 54-spors CD som også omfattet albumet From Enslavement to Obliteration og 4 bonusspor. Først i 1994 ble disse to albumene gjenutgitt som to separate CD-er.

## Sporliste
### Side A
# «Multinational Corporations» (Bullen) – 1:06
# «Instinct of Survival» (Broadrick / Bullen) – 2:26
# «The Kill» (Broadrick / Bullen) – :23
# «Scum» (Broadrick / Bullen) – 2:38
# «Caught... In a Dream» (Broadrick / Ratledge / Bullen) – 1:47
# «Polluted Minds» (Broadrick) – 0:58
# «Sacrificed» (Bullen) – 1:06
# «Siege of Power» (Bullen) – 3:59
# «Control» (Broadrick / Bullen) – 1:23
# «Born on Your Knees» (Broadrick / Bullen) – 1:48
# «Human Garbage» (Broadrick / Bullen)  – 1:32
# «You Suffer» (Broadrick / Bullen) – 0:01 (:05 på disken)

### Side B
# «Life?» – :43
# «Prison without Walls» – :38
# «Point of No Return» – :35
# «Negative Approach» – :32
# «Success?» – 1:09
# «Deceiver» – :29
# «C.S.» – 1:14
# «Parasites» – :23
# «Pseudo Youth» – :42
# «Divine Death» – 1:21
# «As the Machine Rolls On» – :42
# «Common Enemy» – :16
# «Moral Crusade» – 1:32
# «Stigmatized» – 1:03
# «M.A.D.» – 1:34
# «Dragnet» – 1:01

## Musikere
### Side A
* Nicholas Bullen – Vokal, bass
* Justin Broadrick – Gitar, vokal
* Mick Harris – Trommer

### Side B
* Lee Dorrian – Vokal
* Jim Whitely – Bass
* Bill Steer – Gitar
* Mick Harris – Trommer

## Kilder
* «The Story Behind Scum», *Metal Hammer* nr. 120, desember 2003.

## Eksterne lenker
*
Bjørge (selskap)

**Bjørge ASA** var et norsk teknologiselskap med hovedkontor i Rogaland. Gjennom sine datterselskaper var de en leverandør av produkter og tjenester til olje- og gass-, landbasert- og maritim industri. Høsten 2010 ble selskapet solgt og splittet opp i de tre selskapene Stream, Align og Naxys, og Bjørge-navnet forsvant.

## Historie
Bjørge ble opprettet i 1977 for å utføre mekanisk vedlikehold i olje- og gassindustrien. I 2004 ble selskapet notert på Oslo Børs. I 2005 kjøpte selskapet opp flere mindre bedrifter, blant andre undervannsteknologiselskapet Naxys som fikk navnet Bjørge Naxys. Andre selskaper som ble oppkjøpt var Reime og Holta & Håland. I 2009 kjøpte investeringsselskapet HitecVision opp Bjørge. I 2010 ble Bjørge tatt av børs, og ble splittet i tre deler: Stream, Align og Naxys. De nye eierne (investorselskapene HitecVision og Converto Capital) solgte Naxys i 2012, og i 2013 ble Stream solgt til det Texas-baserte konsernet MRC Global.

## Referanser


## Eksterne lenker
*Align - Offisielt nettsted Besøkt 31. mai 2015
*Naxys - Offisielt nettsted Besøkt 31. mai 2015
Novartis

**Novartis** er et sveitsisk bioteknologiselskap, etablert i 1996. De er en av verdens største produsenter av legemidler, og har over 100&nbsp;000 ansatte i mange land. Novartis er notert på New York Stock Exchange.
## Referanser


## Eksterne lenker
*
Frank Benford

**Frank Albert Benford jr.** (1883–1948) var en amerikansk elektroingeniør og fysiker. Han er mest kjent for gjenoppdagelsen og utformingen av Benfords lov, en statistisk påstand om forekomsten av siffer i lister med tall. 
Etter å ha fullført utdanningen ved University of Michigan i 1910, begynte Benford å jobbe for General Electric.

## Referanser
Hammerdal

**Hammerdal** er et tettsted i Strömsund kommune i Jämtlands län i landskapet Jämtland i Sverige. I 2010 hadde tettstedet 974 innbyggere. Hammerdal ligger ved E45 cirka 30 kilometer sør for Strömsund. Stedet var administrasjonssentrum for Hammerdal kommune fra 1944 til 1973, da den ble en del av Strömsund kommune. 

Stedet er kjent for treindustri og for et større sementstøperi. Hammerdal var lenge et kirkelig sentrum for nordre Jämtland og man kjenner til at det var kirke der på 1300-tallet. Nåværende kirke er fra 1782. Stedet var også et juridisk sentrum for nordre Jämtland gjennom Hammerdals tingslag, som grenset til Lappland i nord og til Nord-Trøndelag i vest. I 1928 hadde tinglaget 18007 innbyggere på et areal som var 9220 kvadratkilometer stort.

## Referanser
Kristine Duvholt Havnås

**Kristine Duvholt Havnås** (født 1974) er en norsk håndballspiller. I løpet av karrieren spilte hun for klubbene Tønsberg Turn, Larvik Turn & IF og Larvik Håndballklubb. Hun spilte 208 offisielle kamper for landslaget, hvor hun skåret 377 mål.

Duvholt Havnås debuterte i internasjonal mesterskapsammenheng med OL-sølv i 1992. I løpet av følgende ti årene var hun med på å ta medaljer i 7 internasjonale mesterskap. Karrierens høydepunkt var VM-gullet i 1999 på hjemmebane, da hun ble tatt ut på *All Star Team* som mesterskapets beste høyre ving. Hun har 6 seriemesterskap og seier i europacupen for cupvinnere med Larvik i 2005.

Hun har pedagogisk utdannelse og er lærer ved Sandefjord videregående skole. 

I 2013 var hun med i realityprogrammet ''71˚ nord - Norges tøffeste kjendis'' på TVNorge.

## Meritter

* 1992: OL-sølv
* 1993: VM-bronse 
* 1994: EM-bronse
* 1996: 4.-plass i OL, EM-sølv
* 1999: VM-gull (All Star Team) 
* 2000: OL-bronse,  6.-plass i EM
* 2001: VM-sølv

## Eksterne lenker
* 
*
Idrettslaget Nansen

**Idrettslaget Nansen** (stiftet 16. januar 1898) er et idrettslag fra Dalsbygda i Os i Østerdalen. Klubben har egne grupper for langrenn, orientering, turn og trim. I tillegg har klubben tilbud for fotball og håndball i samarbeid med Os Idrettslag. IL Nansen er oppkalt etter Fridtjof Nansen.

## Kjente utøvere
*Langrennsløperen Annar Ryen som representerte IL Nansen ble i 1940 tildelt Holmenkollmedaljen.
*Kombinertløperen Kåre Olav Berg som tok fire NM-gull og deltok to ganger i OL.
*Therese Johaug tok fire OL-gull og 14 VM-gull, representerer også IL Nansen.
*Gyda Westvold Hansen  som vant kombinert for kvinner under Ski-VM 2021 da det for første gang var på VM-programmet, samt. to gull under Ski-VM 2025

## Referanser


## Eksterne lenker
*
Nordre Trysil Idrettslag

**Nordre Trysil Idrettslag** (Nordre Trysil IL) er en idrettsklubb fra Trysil kommune i Innlandet.

I 2003 gikk klubbene *Østre Trysil Fotballklubb*, *Trysil Fotballklubb* og Nordre Trysil IL sammen og dannet *Trysil Damefotball*. De tre klubbene manglet spillere hver for seg, og slo seg sammen for å kunne stille et bredt lag for 11-fotball. Fra 2007 ble klubben ytterligere utvidet med klubbene *Nybergsund IL. Trysil* og *Engerdal Sportsklubb*. Det er Nordre Trysil IL som har det administrative ansvaret for lagene i Trysil Damefotball.

Langrennsløperen Elling Rønes som representerte Nordre Trysil IL ble i 1947 tildelt Holmenkollmedaljen.

## Tabellen

## Eksterne lenker
* Nordre Trysil Idrettslag
* Trysil Damefotball
Shishi Bunroku

**Bunroku Shishi** (japansk: 獅子文六, Shishi Bunroku, pseudonym for 岩田豊雄 *Iwata Toyoo;* født 1. juli 1893 i Yokohama, død 13. desember 1969) var en japansk forfatter og direktør for *Bungakuza*-teateret i Tokyo.

Shishi, som ble født i Yokohama inn i en familie som drev silkehandel, begynte på en offentlig barneskole, men gikk over midtveis på den private elitebarneskolen Keio gijuku yochisha, som blir dervet av Keio-universitetet. Deretter fortsatte han på Keio-drevne skoler til han kom inn på prestisjeuniversitetet Keio. Men han fullførte aldri studiene, fordi han bestemte seg å reise tiI Frankrike for å studere moderne teater, noe han gjorde i 1922. I Paris arbeidet han i atelieret til teaterdirektøren og dramatikeren Jacques Copeau. I Frankrike ble han kjent med Marie Chaumy, som arbeidet for et amerikansk handelsfirma. De giftet seg og reiste i juli 1924 til Japan. Den 26. august samme år ble deres datter, Tomoe, født. Men Marie ble syk, reiste alene tilbake til sitt hjemland i november 1930, og døde kort tid etter. Shishi giftet seg igjen med en japanerinne, Shizuko, som også døde i ung alder i 1950. Han giftet seg i 1951 for tredje gang med Sachiko, som han hadde en sønn med.

Shishi skrev mer enn 70 bøker og over 30 av dem er blitt filmatisert. Mange av hans bøker har en humoristisk tone.
## Æresbevisninger
* Den japanske kunstakademis pris, 1963 
* Kulturordenen, 1969

## Bøker (utvalg)
* *Ecchan* («Lille Etsuko»), 1936, alt i alt filmatisert fem ganger, første gang i 1937, og foreløpig siste gang som TV-serie i 2017
* *Ten'ya Wan'ya* («Kaos»), 1949, filmatisert i 1950
* *Jiyu Gakko* («Frihetsskolen»), 1950, filmatisert to ganger i 1950
* *Musume to watashi* («Min datter og jeg»), 1953, som ble gjort til radioteater i 1956 og senere til TV-serie og film
* *Seishun kaidan* («Ungdomsspøkelsesfortellinger»), 1954
* *Hakoneyama* («Hakonefjellet»), 1962

## Referanser


## Litteratur
* 牧村健一郎『獅子文六の二つの昭和』朝日新聞出版, 2009 (Makimura Kenichirō, *Shishi Bunroku no futatsu no Shōwa*, Asahi Shinbun Shuppan, 2009)
Kevin DuBrow

**Kevin DuBrow** (født 29. oktober 1955, død 19. november 2007) var en amerikansk vokalist. Han var mest kjent som frontsanger for heavy metal-bandet Quiet Riot. 

DuBrow døde av en overdose kokain. Overdoseringen skal ha skjedd ved et uhell. Han ble 52 år gammel. Han ble funnet død i sitt hjem i Las Vegas av en venn av DuBrows kjæreste, det ble estimert at hans dødsdato var 19. november.

## Referanser


## Eksterne lenker
* 
* 
*
Beehive

**The Beehive** («Bikuben») er det vanlige navnet på regjeringsdelen av det newzealandske parlamentet. Det ligger i Lambton Quay i Wellington. Basil Spence tegnet en skisse av bygningen på baksiden av en serviett under en middag med New Zealands statsminister Keith Holyoake i 1964. 

Bygningen er ti etasjer (72 meter) høy. Den runde bygningsformen (rotunde) gjør den upraktisk til kontorbruk, da formen på kontorene blir asymmetrisk og vanskeliggjør plasseringen av kontormøblement.

## Referanser


## Eksterne lenker
*
Jørgen Larsen

**Jørgen Larsen** (født 9. desember 1958 i Trondheim) er en norsk pianist og professor i klaver ved Institutt for musikk, NTNU. Han har studert med blant andre Eva Knardahl, Robert Riefling og Albert Ferber.

## Diskografi

### Solo
* Jørgen Larsen &ndash; *Great Twentieth Century Sonatas* (1994)
* Jørgen Larsen &ndash; Nordensten &ndash; *24 Preludes & Fugues For Piano* (dobbel-CD) (2001)
* Jørgen Larsen &ndash; *[[Thomas Tellefsen]] Complete Piano Music* (Blu-ray og FLAC i 5.1-surround)

### Kammermusikk
* Marianne Thorsen & Jørgen Larsen &ndash; *Violin Recital* (1992)
* Bjarne Fiskum & Jørgen Larsen &ndash; *[[César Franck|Franck]], [[Fartein Valen|Valen]], [[Bertil Palmar Johansen|Palmar Johansen]], [[Terje Bjørklund|Bjørklund]]* (2000)
* Kjell-Erik Arnesen og Jørgen Larsen &ndash; *Calls* (2004)

## Referanser


## Kilder
* Trondheim kammermusikkfestivals informasjon om Larsen

## Eksterne lenker
* Kontaktinformasjon
* Larsens profilside, NTNU
*
Daydream Believer

**«Daydream Believer»** er en sang skrevet av John Stewart like før han forlot The Kingston Trio. Sangen ble først innspilt av The Monkees med Davy Jones som vokalist. Deres singel kom på toppen av Billboard Hot 100-lista i USA i desember 1967 og ble liggende der i fire uker. Det var siste gangen The Monkees hadde denne plasseringen.

Sangen ble egentlig innspilt til albumet *[[Pisces, Aquarius, Capricorn & Jones Ltd.]]* fra 1967, men ble isteden tatt med på albumet *[[The Birds, The Bees & the Monkees]]* fra 1968. Alle fire medlemmene av The Monkees er med på innspillingen, med Michael Nesmith på lead guitar, Peter Tork på piano (også arrangør), og Micky Dolenz som kor.

## Norsk versjon
Knut Bjørnsen har skrevet en norsk tekst. Hans versjon heter «Kjære dagdrøm».

## Innspilling
*Ole Ivars. Utgitt på LP-platen *[[Ole Ivars farter videre]]* (RCA YNJLK&nbsp;1-729) i 1975.
Ålekar

**Ålekar** eller **ålekasse** er en fast montert fangstinnretning for ålefiske i elver. Et ålekar er vanligvis bygd ut fra en stem eller demning på tvers i ei elv eller bekk. Lavt nede i demningen er det en åpning og fra denne fører en renne ned i ålekaret som er utformet som en kasse og den fungerer som en rist. I bunnen er det åpninger slik at vannet renner ut. I kapitellet om ål og ålefiske i boka Jakt og fiske i Norge II brukes begrepet ålekasse. 

Langs Skagerakkysten er det mange stedsnavn der "ålekar" er ett ledd. Eksempelvis "Ålekartjern" i Bamble, "Ålekardalen" i Drangedal og  "Ålekartjern" i Arendal.

Et kart fra 1735 over gården Langsæ i Arendal viser Barbuelva og alle økonomiske interesser knyttet til den. I elvas største foss er det ålekar, og de er markert på kartet som kasse-liknende ikon. Dette viser at ålekar var kjent og ble brukt i området tidlig på 1700-tallet.

*Ålekar* må ikke forveksles med *ålekiste* som er en flytende beholder til å oppbevare levende ål i, en variant av fiskekiste til oppbevaring av levende fisk. En slik *kiste* er en kasse med lokk, og mange små hull i sidene for utskifting av vann.

## Litteratur
* Ingvar Svanberg, "Ståndkrok och ålkista." *Människan och naturen. Etnobiologi i Sverige. * 1. Stockholm 2001, s. 183-192.

## Referanser
Hallset

**Hallset** eller **Halset** er et boligområde på Byåsen i Trondheim kommune. Hallset ligger på et naturlig platå ovenfor Leirelvas utløp i Nidelva.

Hallset var Trondheims første drabantby og ble planlagt av professor Sverre Pedersen tidlig i 1960-årene. Den sterke kritikken mot prosjektet førte til at bare deler ble gjennomført. De 900 leilighetene ble bygget mellom 1965 og 1972. Hallset skole ble åpnet i 1970, Selsbakk skole (med ungdomstrinn) i 1977, og Hallset kirke (nå Byåsen kirke) ble innviet i 1974. I 2004 ble også den nye Byåsen videregående skole ferdigstilt på Hallset.

I tillegg til boliger finnes det også butikksenter og treningssenter på Hallset.

## Referanser
Sébastien Chabal

**Sébastien Jones Chabal** (født 8. desember 1977 i Valence) er en fransk rugby unionspiller, som spiller for Sale Sharks og det franske landslaget. Han er kjent for sin harde og aggressive spillestil. 

## Referanser

## Eksterne lenker
* 
*
François-Louis Cailler

**François-Louis Cailler** (født 11. juni 1796 i Vevey, død 6. april 1852 i Corsier-sur-Vevey) var en sveitsisk sjokoladepionér. 

Callier startet sin første sjokoladefabrikk i Vevey i 1819. Sjokoladen ble solgt under merkenavnet *Cailler*. Caillers store oppfinnelse var sjokoladeplaten, en umiddelbar verdenssuksess. Fabrikken ble overtatt av Nestlé i 1929. Det er per 2020 det eldste gjenværende sjokolademerket i Sveits.

## Referanser
Henri Nestlé

**Henri Nestlé** (født 10. august 1814 som **Heinrich Nestle** i Frankfurt am Main, død 7. juli 1890 i Glion) var en tysk-sveitsisk industrimann og oppfinner. Han grunnla selskapet Nestlé, og var blant annet sentral i oppfinnelsen av melkesjokolade.

Nestlé var utdannet farmasøyt. På 1840-tallet begynte han eksperimenter innenfor flere fagfelt, og fant blant annet opp en morsmelkerstatning. Han var også en pioner innenfor ferdigmat, og skapte *Nestle's Infant Food* for eksportmarkedet til USA. Nestlé var også innom mineralvannbransjen, og produserte gjødsel og gasslykter.

Nestlé solgte bedriften i 1875, og trakk seg tilbake resten av sitt liv.

## Referanser


## Litteratur
* Nestle, H. W.: Die Familie Nestle, einschl. Stammbaum der Familie. Stuttgart 1976 
* Pfiffner, A.: *Henri Nestlé*: Vom Frankfurter Apothekergehilfen zum Schweizer Pionierunternehmer. Zürich, 1993
* Alex Capus: Patriarchen, Albrecht Knaus-Verlag, München 2006. ISBN 3-813502-73-2.
Siste sjanse

***Siste sjanse*** (originaltittel: *L'Ultima chance*) er et italiensk kriminal-drama fra 1973 regissert av Maurizio Lucidi. Filmen er basert på en bok skrevet av Franco Enna. Hovedrollene spilles av  Ursula Andress, Eli Wallach og Fabio Testi. 

Filmen er også kjent under engelske titler som *Last Chance* og *Stateline Motel*.

## Handling
To amerikanere raner en juvel-butikk i Canada og avtaler så å møtes på grensen til USA for å dele byttet. En av dem får imidlertid et uhell med bilen og blir tvunget til å ta inn på et øde motell inntil bilen er reparert. Motellets eier, en litt ustabil dame i 30-årene, forelsker seg i ham, men hennes mistanker mot ham øker da politiet kommer på besøk. I tillegg til dette begynner hans partner å tro at han har blitt lurt.

## I rollene
(utvalg)
*Ursula Andress –  Michelle Nolton 
*Fabio Testi –  Floyd 
*Eli Wallach –  Joe 
*Massimo Girotti –  Fred Norton 
*Howard Ross –  Jack, il meccanico 
*Barbara Bach –  Emily

## Referanser


## Eksterne lenker
*
Anteos

* *se systematisk inndeling*

***Anteos*** er en slekt av sommerfugler i gruppen hvitvinger. De lever i Mellom-, Sør- og Nord-Amerika.

## Utseende
Store (vingespenn 80-120 millimeter), hvite eller gulaktige sommerfugler med brede vinger. Det er en liten, mørk flekk midt i forvingen, ytterkanten av forvingen er noe innbuet. Forvingen har også gjerne et oransje felt, og spissen kan være svart.
Vingenes underside er blekgrønn.

## Levevis
Larvene lever på planter i slekten *Cassia*, *Senna* og *Pithecellobium* (erteblomstfamilien).
Sommerfuglene finnes helst i åpne områder langs elveløp. Hannene suger til seg mineralholdig væske fra elvebreddene, ofte sammen med store mengder andre sommerfugler.

## Utbredelse
Slekten er utbredt fra det sørlige USA i nord gjennom Mellom- og Sør-Amerika, også på De vestindiske øyer.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Anteos*** Hübner, 1819
****** *[[Anteos clorinde]]* (Godart, 1824) 
****** *[[Anteos maerula]]* (Fabricius, 1775) 
****** *[[Anteos menippe]]* (Hübner, 1818)

## Kilder
* www.funet.fi – Lepidoptera database
* Tree of Life – Anteos

## Eksterne lenker
* 
* Butterflies of Amazonia – *Anteos menippe* http://www.learnaboutbutterflies.com/Amazon%20-%20Anteos%20menippe.htm
Aphrissa

* *se systematisk inndeling*

***Aphrissa*** er en slekt av dagaktive sommerfugler i gruppen hvitvinger. De lever i Mellom-, Sør- og Nord-Amerika.

## Utseende
Middelsstore til store (vingespenn 60-80 millimeter), bredvingede, hvite eller gulaktige sommerfugler. Forvingen har en liten, mørk flekk i midten og mørk kant i spissen.

## Levevis
Sommerfuglene lever helst i åpne områder langs elveløp opp til 1200 meter over havet. Hannene, men ikke hunnene, suger til seg mineralholdig vann fra elvebredder og sølepytter. Larvene lever på planter i erteblomstfamilien (Fabaceae) og Bignoniaceae. De voksne sommerfuglene drikker gjerne nektar, særlig fra røde blomster.

## Utbredelse
Slekten er utbredt fra Florida og Mexico og sørover til Bolivia, inkludert flere arter på øyene i Karibia.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Aphrissa*** Butler, 1873
****** *[[Aphrissa boisduvalii]]* (C. & R. Felder, 1861) 
****** *[[Aphrissa fluminensis]]* (d'Almeida, 1921) 
****** *[[Aphrissa godartiana]]* (Swainson, 1821) 
****** *[[Aphrissa neleis]]* (Boisduval, 1836) 
****** *[[Aphrissa orbis]]* (Poey, 1832) 
****** *[[Aphrissa schausi]]* (Avinoff, 1926) 
****** *[[Aphrissa statira]]* (Cramer, 1777) 
****** *[[Aphrissa wallacei]]* (C. & R. Felder, 1862)

## Kilder
* www.funet.fi – Lepidoptera database
* Tree of Life – Aphrissa
* Butterflies of America - *Aphrissa neleis* - med mange bilder og påhengt artikkel om arten http://butterfliesofamerica.com/aphrissa_neleis.htm 
* Butterflies of Amazonia – *Aphrissa statira* http://www.learnaboutbutterflies.com/Amazon%20-%20Aphrissa%20statira.htm

## Eksterne lenker
*
Gandaca

***Gandaca*** er en slekt av dagaktive sommerfugler i gruppen hvitvinger.  De lever helt sørøst i Asia.

## Utseende
Middelsstore (vingespenn ca. 45 millimeter), bredvingede, blekgule sommerfugler. Spissen av forvingen har en smal, svart kant.

## Levevis
Disse artene lever i skog, og kommer gjerne ned til elvebredder for å suge i seg mineralrikt vann. Larvene lever på planten *Ventilago oblongifolia* (Rhamnaceae).

## Utbredelse
Artene er utbredt fra Sikkim, Assam og Burma i vest like til Ny-Guinea i øst.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Gandaca***  Moore, 1906
****** *[[Gandaca harina]]* (Horsfield, 1829) 
****** *[[Gandaca butyrosa]]* (Butler, 1875)

## Kilder
* ''Gandaca'' på Tree of life

## Eksterne lenker
* 
* ''Gandaca'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
* Butterfly Circle, nettside fra Singapore om *Gandaca harina* https://web.archive.org/web/20120308214452/http://www.butterflycircle.com/checklist%20V2/CI/index.php/start-page/startpage/showbutterfly/28
Dercas

* *se systematisk inndeling*

***Dercas*** er en slekt av dagaktive sommerfugler i gruppen hvitvinger.  De lever sør og øst i Asia.

## Utseende
Middelsstore (vingespenn 50-60 millimeter), svært bredvingede, gulaktige sommerfugler. Spissen av forvingen er litt uttrukket, og det kan også være en "tann" på bakvingen. Forvingens spiss er svart, det kan også være en rund, svart flekk omtrent midt i vingen.

## Levevis
Larvene lever på busker og trær i slekten *Dalbergia* (erteblomstfamilien). Disse sommerfuglene lever i regnskog og andre slags eviggrønn, tropisk skog.

## Utbredelse
Slekten er utbredt fra de østlige delene av India østover gjennom Kina og Indokina til Borneo.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Dercas***  Doubleday, 1847
****** *[[Dercas verhuelli]]* (Hoeven, 1839) 
****** *[[Dercas gobrias]]* Hewitson, 1864
****** *[[Dercas lycorias]]* (Doubleday, 1842) 
****** *[[Dercas nina]]* Mell, 1913 
****** *[[Dercas enara]]* Swinhoe
  
## Kilder
* www.funet.fi – Lepidoptera database
* Butterflies of Malaysia – *Dercas gobrias* http://www.learnaboutbutterflies.com/Malaysia%20-%20Dercas%20gobrias.htm

## Eksterne lenker
* 
* ''Dercas'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.